section_heading: Reprezentativna karijera
paragraph_text: Hamdi Salihi je prvi reprezentativni pogodak postigao u prijateljskoj utakmici protiv Malte, odigranoj 23. kolovoza 2007. U igru je ušao u 22. minuti umjesto ozlijeđenog Erjona Bogdanija te je nakon 12 minuta provedenih u igri, iskoristio pogrešku malteškog vratara i postigao gol. Također, igrač je postigao važan gol za vodstvo od 3:2 u prijateljskoj utakmici B momčadi Albanije i AC Milana. Triler utakmica završena je rezultatom 3:3.